Archivu 6 de Xunetu de 2009
#000000
Fae xusto 5 años qu’un equipu dixebráu de Debian “ensin nome tovía” (no-yet-name.net), daba anuncies de la so idega de criar una distribución derivada de Debian, pero con dellos cambios que la ficieren más pa seres humanos 😛
Mark Shuttleworth presto-y la idega asgaya, y como agradecimientu al sistema operativu de baldre que-y permitió deprender abondo cuando estudiaba nos sos años mozos, donó 10 millones de dólares al proyeutu d’Ubuntu, colo que ñacía nes meyores condiciones un sistema operativu basáu na pergrande calidá de Debian.
Pa ello fundó Canonical col oxetivu de qu’acabe siendo rentable por si mesma. Canonical ye la empresa qu’ufierta Ubuntu de baldre, y da-y sofitu profesional pa les empreses que lo necesiten. Tamién Canonical nos ufierta ferramientes perbones como Launchpad (sofitu perimportante pa Softastur na torna d’Ubuntu).
Tamién fundó conxuntamente la Fundación Ubuntu, col envís de qu’Ubuntu siempre siga una llinia coherente na so mentalidá de llibertá, lloñe de especulaciones.
#000001
Ubuntu tien los oxetivos perclaros, y destaca por convertise nunos pocos años na distribución de GNU/Linux más usada y famosa.
#000002
¡Felicidaes Ubuntu! ¡Que cumplas munchos más! 😀
#000003
Navegar por páxines con munchos flash incrustaos puede ser un dolor, porque pa que nos vamos engañar... flash player ye una gochada que acaba reventando’l ordenador...
#000006
Esto acabóse con un plugin marviosu pa Firefox y derivaos, Flashblock, lo que fai ye bloquiar toles pelicules de flash incrustaes nuna web y amuesa un botonín co logo de Flash. Si queremos ver esa pelicula (por exemplu en videu de youtube) calcamos nel botonín y a correr... un presto vamos...
#000007
Pa instalar n’Ubuntu yo ficelu por aptitude, pero puedes facelo siguiendo esti enllaz 
#000008
Fai unos 10 díes Xuacu facía un llamáu pa participar nel Ubuntu Free Culture Showcase, onde s’escueyen les obres artísitiques que van distribuise nes copies d’Ubuntu de la so prosima versión (karmic koala). Que amás va ser la primera qu’incluya l’instalador n’asturianu... y más novedaes que por prudencia voi guardame...
#000011
El casu ye que Xera apurre un remix del so tema Valdescabres, esbilláu del so primer discu Lliendes, pa participar... a ver si hai suerte por que yera lo que nos faltaba a los asturianos p’acabar d’invadir Ubuntu... (esto si que ye un LoCo team activu) 😉
#000012
Personalmente quiero agradece-yos el esfuerzu de conseguir una remezcla que nun pasare del mega que piden nel concursu, y pola paciencia d’aguantame, más teniendo en cuenta que taben tocando per Italia...
#000013
Esta versión usa una llicencia Creative Commons by-sa 3.0 es
#000014
Recordaivos que podeis baxar tola música de Xera (Creative Commons) dende la so páxina web. Y tar atentos que tan a puntu d’asoleyar el so segundu discu Tierra...
#000015
ZP dió lluz verde a Micro$oft
#000017
Taba cantao, aunque munchos puxamos pola integración del software libre y dalgunos camentábamos que podía llograse nel plan Escuela 2.0 anunciáu por Zapatero. La propia presidenta de Microsoft Ibérica adelantó güei a la axencia Efe que’l proyeutu ta siendo tuteláu direutamente pola empresa que representa, con participación personal de Bill Gates:
#000018
María Garaña confirmó’l anunciu de Bill Gates de que va a collaborar col Gobiernu n’esti proyeutu y dixo que’l preciu que va a ufiertar Microsoft pol so sistema operativu y l’Office que llevarán los ordenadores “va a ser espectacular, menor qu’una xinta nun autoserviciu”.
#000019
Eso sí, la compañía amuesa ciertu gráu de condescendencia:
#000022
Ye muy importante que los neños puedan usar l’ordenador nel colexu pero tamién na so casa, polo que la empresa nun pondría nengún problema a que lleven dos sistemes operativos, un de Microsoft y otru de códigu abiertu...
#000023
Lo cual agradecemos profundamente, aunque un cada vez entiende menos eso del exerciciu de l’aición pública en pos del interés xeneral frente al particular. ¿Que Microsoft nun tien incoveniente en que los ordenadores lleven también software llibre? ¿Y quién ye Microsoft para tener inconvenientes nun plan públicu nacional? El mundiu, al revés, otra vegada.
#000024
Cierto ye que’l plan tendrá distinta concreción por comunidaes autónomes, pero parez claro que si’l Gobiernu con esti pasu, munches de les alministraciones autonómiques seguirán direutamente l’exemplu ensin plantegase otra alternativa, especialmente si tenemos en cuenta’l gráu de desconocimientu xeneral sobro nueves teunoloxías qu’existe ente los políticos, coles escepciones ya conocíes de comunidaes como Extremadura, Andalucía, Valencia, Castilla-La Mancha o Catalunya.
#000025
Too esto calquelo de Mangas Verdes, prestóme como taba redactao.
#000026
Hai quien diz que nun hai xuegos modernos pa Ubuntu... pero en realidá tu puedes xugar nun ordenador con Ubuntu a cualesquier xuegu d’ultima xeneración... y anque esti que vos pongo d’exemplu yá tien unos añinos (Rugby 2005), puede facese con cualesquier otru..
#000028
Identi.ca (o twitter) dende pidgin
#000032
Nun me presta tener más aplicaciones de la cuenta executandose al mesmu tiempu, y cuando va unes selmanes entamé a caciplar con identi.ca y twitter quería una forma d’anovar la mio cuenta n’estos servicios ensin tener que depender de la web, pero tamién ensin tener más preseos de los que yá taba usando nel escritoriu.
#000033
Vamos a “Sistema/Alministración/Oríxenes del software” y na pestaña “Software de terceros” calcamos en “amestar” y ponemos esta llinia:
#000035
Agora vamos a “Aplicaciones/Accesorios/Terminal” y pegamos esta llinia:
#000037
Calcamos enter y cuando acabe namás que queda instalar pidgin-microblog, buscandolu dende “Sistema/Alministración/Xestor de paquetes Synaptic” o dende la mesma terminal col comandu:
#000039
Agora vamos a pidgin y dende “Cuentes/Xestionar cuente” calcamos en “Amestar” y en “Protocolu” escoyemos identi.ca twitter o el serviciu que mos preste y configuramos los nuesos datos como si fuera una cuenta de mensaxería instantanea.
#000040
Cuando acabemos, tendremos otru contautu na llista de collacios de pidgin pal serviciu que temos acabantes d’amestar.
#000041
Si te presta tener una imprentadora PDF nel sistema pues amestala en Jaunty instalando’l paquete cups-pdf dende’l Xestor de Paquetes de Synaptic o dende la terminal con
#000043
Si la emplegáis los documentos van apaecer nuna carpeta llamada PDF dientro de la carpeta personal.
#000044
Homenaxe a la lletra “u”
#000046
Ye por eso, que el primeru, tien de ser el 1U.... y non el 1o.
#000048
Calcamos al mesmu tiempu, les tecles Ctrl + Mayúscules + u (nesi intre, saldrános una “u” con una llinia embaxo)
#000050
Siguimos calcando (agora d’una nuna) lo siguiente: 1d41 (y tecla Enter)
#000051
Esti ye el mou cenciellu... L’abegosu, (non por dificultosu, sinón por llargu) ye atopar el símbolu ente les distintes fontes de lletres, ya inxertalu. En dalgunos programes, nun puede facese más qu’enxertándolu dende los menús, pero na mayoría puédese. Déxovos una captura de pantalla d’Abiword, que ye ún de los que hai que inxertalo dende’l menú, pa que veáis la fonte (Dejavu Sans). Esto alcuéntrase nel menú “Enxertar“–>”Símbolu...” (facéi clik na imaxe p’agrandala)
#000052
Si enredamos muncho y desaniciamos un panel d’Ubuntu (son les barres d’enrriba y embaxo), y nun sabemos recuperales, executamos esti comandu calcando Alt+F2 😉
#000054